
הכנסת השמונה-עשרה






נוסח לא מתוקן

מושב שלישי

פרוטוקול מס' 502
מישיבת ועדת העבודה, הרווחה והבריאות

יום שני, כ"ה בסיוון התשע"א, (27 ביוני  2011), שעה 13:00
סדר היום:  
הצעת חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010 

(תיקון מס' 8), התשע"א-2011.
נכחו:

חברי הוועדה:
חיים כץ – היו"ר

מוזמנים:
אסי מסינג   – עו"ד, לשכה משפטית, משרד האוצר

רג'ואן גרייב – משרד האוצר
מנהלת הוועדה:

וילמה מאור

יעוץ משפטי:
נועה בן-שבת

רשמה וערכה:
א.ב. חבר המתרגמים בע"מ
הצעת חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010 (תיקון מס' 8), התשע"א-2011

היו"ר חיים כץ:


צהריים טובים, כ"ה בסיוון התשע"א, ה-27 ביוני 2011 ואני מתכבד לפתוח את ישיבת ועדת העבודה והרווחה והבריאות, והנושא הצעת חוק התייעלות כלכלית (תיקוני חקיקה ליישום התוכנית הכלכלית לשנים 2009 ו-2010 (תיקון מס' 8), התשע"א-2011. אדוני, אסי מסינג, למה אתם באים עם סעיף 2 עדיין? מתי הייתם אמורים בפעם הראשונה לסיים אותו? 

אסי מסינג:


ב-1 בינואר 2011. המועד המקורי של החוק קבע 1 בינואר 2011, והצעת החוק הממשלתית שהוגשה בתחילת השנה, התבקשה הארכה לשנה נוספת לנוכח הבדיקות שעשו באגף--- מבחינת היערכות של הקופות.  בסופו של יום בדיון בוועדה הוצגה, וכך גם במליאה ל-1 ביולי 2011. כעת, לאחר בדיקות נוספות שנעשו, המסקנה כפי שפורט בדברי ההסבר להצעת החוק, שיש מקום בכל זאת להאריך ל-1 בינואר 2012. 

היו"ר חיים כץ:


למה, לא הספיקו?

אסי מסינג:


אולי רג'ואן יסביר. 

רג'ואן גרייב:


שלום, רג'ואן גרייב, סגן בכיר לממונה על שוק ההון. בהצעה המקורית הייתה בקשה להאריך בשנה, אבל הוועדה אישרה לנו רק לששה חודשים ולבצע איזה שהיא בדיקה מה נעשה עד עכשיו ומה לא, ואם במידה ועדיין לא יסתיימו באותה תקופה, אז ניגש לכנסת על מנת להאריך את זה בעוד חצי שנה, ומהבדיקות שעשינו עם הגופים כפי שמפורט גם בדברי ההסבר, מדובר במיזוגים שמי שעושה אותם בפועל זה הבנקים, ארבעת הבנקים הגדולים ויש להם בקשות לבצע מיזוגים, ועל מנת לוודא שלא יעשו את זה בחופזה---

היו"ר חיים כץ:


שנה וחצי זה כבר.

רג'ואן גרייב:


נכון, אנחנו מדברים על מאות, מאות קופות גמל שכל קופה צריך לבצע בדיקה של הנכסים לפני, זכויות העמיתים אחרי, לוודא שאכן כל מיזוג  נעשה.

היו"ר חיים כץ:


אתה אחראי לזה שזה ייגמר בינואר 2012?

רג'ואן גרייב:


כן. אפשר להגיד שמלכתחילה זה היה הצפי, הבדיקה המקצועית שבשנה אחרי, במיוחד בסוף השנה על מנת לצמצם דו"חות כספיים והגשת דו"חות לעמיתים, שנה זה היה אמור להספיק.

היו"ר חיים כץ:


מה נעשה בינתיים?

רג'ואן גרייב:


בינתיים נעשו, אפשר להגיד 60-70% מהמיזוגים שנעשו ועדיין יש את מה שנקרא הגופים צריכים להשלים את המיזוגים. יש לנו רשימה גם כן שהצגנו בהתאם לבקשה של הוועדה בדיון הקודם, להראות איזה מיזוגים נעשו במהלך שנת 2009 ו-2010. קיבלנו את הנתונים האלה, ועל מנת להראות שזה לא שהם לא עשו כלום, אלא נעשה וצריך עוד זמן.

היו"ר חיים כץ:



מה קורה אם אנחנו לא מאשרים את החוק? 

רג'ואן גרייב:


אם לא מאשרים, אז מבחינה משפטית הגופים  עוברים על החוק. 

היו"ר חיים כץ:


הם עוברים על החוק בגלל שלא ביצעו עד ה-1 ביולי.

רג'ואן גרייב:


נכון מאוד. 

היו"ר חיים כץ:


ואז מה קורה? 

רג'ואן גרייב:


במקום שהדרישה שחברה מנהלת תנהל קופה אחת מכל סוג, יהיה להם יותר מקופה אחת, וזה בניגוד לנורמה שנקבעה בחוק. 

היו"ר חיים כץ:


ואז מה אתם מטילים עליהם? 

רג'ואן גרייב:


זה עבירה על החוק בהתאם למה שכתוב.

היו"ר חיים כץ:


ומה העונשין של זה?

אסי מסינג:


נדמה לי שזה 49/א/1 לחוק, מי שעשה אחד מאלה, דינו מאסר שנה או הקנס הבסיסי. זה לפני התיקון שנעשה עכשיו. 

היו"ר חיים כץ:


כמה יש שילכו לבית סוהר?

אסי מסינג:


מה שמקובל כאן בדרך כלל זה הטלת קנסות. 

היו"ר חיים כץ:


כמה קנסות? לאן הולך הכסף? 

אסי מסינג:


הקנס לאוצר המדינה. זה פי 16 מהסכום הקבוע בסעיף 61/א/4, שנדמה לי שהוא עומד על ----.

נועה בן-שבת:


61/א/4 הוא היום 226 אלף שקלים. 

אסי מסינג:


פי 16. 

היו"ר חיים כץ:


זה 3 מיליון לכל גוף. 

נועה בן-שבת:


כן.

היו"ר חיים כץ:


מה אתה אומר, אין לנו מה לעשות עם הכסף הזה? 

אסי מסינג:


אני בטוח שיש. 

היו"ר חיים כץ:


אז למה שלא ניקח מהם הכסף? בגלל הדמי ניהול הנמוכים שהם לוקחים? למה לא ניקח הכסף? 

רג'ואן גרייב:


אני רק אציין שיש חברות מנהלות קטנות שמבחינת ההון העצמי, זה הסייט היחידה ברמה של החברה המנהלת, ויש כמובן חברות מנהלות גדולות. יש קטנות, אז---

היו"ר חיים כץ:


למה הקטנות לא סיימו את העבודה? 

רג'ואן גרייב:


אז כפי שאמרתי, הבנק הוא זה שמבחינתו יש מה שנקרא תוכנית עבודה, שהוא צריך לעשות מיזוגים לגבי כל הקופות שמנהלות אצלו. 

היו"ר חיים כץ:


החוק מורכב משני סעיפים, סעיף 1 וסעיף 2. מה הקשר בין סעיף 1 לסעיף 2?  

אסי מסינג:


יש כאן שני עניינים שונים. העניין הראשון---

היו"ר חיים כץ:


אז העניין הראשון, לא בהול לך לעשות אותו היום. הוא לא בהול לעשות היום. 

אסי מסינג:


המשמעות של הדבר הזה, שאם יתקבל הסעיף השני, עד סוף 2011. זה המשמעות. 


אם אתה לא מחריג את קופות הגמל המרכזיות לפיצויים מהצורך לבצע מיזוג---

היו"ר חיים כץ:

יש לך עכשיו אופציה, שאנחנו נפצל את סעיף 2, נעביר אותו ואתה תוותר פה על הכנסה של כ-100 מיליון אם לא יותר, שהיית יכול לגבות 100 מיליון שקל. 

גם כשידעתי שאני בא ועושה את זה היום, לא ראיתי שיש את הסעיף הראשון. ידעתי שיש את הסעיף השני. לא ידעתי שיש את הסעיף הראשון, ואנחנו לפי סעיף 121 לתקנון מבקשים לפצל את סעיף 1 בהצעת החוק ולהשאיר רק את סעיף 2 להצעת החוק, ואז אני צריך להצביע על הפיצול. 

נועה בן-שבת:


אנחנו מבקשים שבעצם הכנסת תאשר להביא את סעיף 2 כהצעת חוק, ואת סעיף 1 להמשיך לדון במועד אחר. 

היו"ר חיים כץ:


מאה אחוז. ומי בעד הצעת הפיצול? תודה רבה. 

הצבעה
בעד – רוב

נגד – אין
הפיצול אושר.

כל חברי הכנסת שנמצאים פה בדיון תמכו בפיצול.  


עכשיו אנחנו נקרא את סעיף 2, שמבקש הארכת תקופת הכהונה. 

נועה בן-שבת:

הצעת חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010) (תיקון מס' 8), התשע"א-2011.

תיקון סעיף 35
1. בחוק ההתייעלות הכלכלית (תיקוני חקיקה ליישום התוכנית הכלכלית לשנים 

2009 ו-2010), התשס"ט-2009, בסעיף 36 במקום כ"ט בסיוון התשע"א, (1 ביולי )2011, יבוא "ו" בטבת התשע"ב, (1בינואר 2012).

היו"ר חיים כץ:


ומי בעד? ירים את ידו. תודה רבה. 

הצבעה

בעד – רוב

נגד – אין
הדחייה אושרה.

כל חברי הכנסת שנמצאים, אישרו את הדחייה. אני לא יודע איך ויתרתם כל כך מהר על הכסף. תודה רבה, הישיבה נעולה.

הישיבה ננעלה 

